b'\n_START_ARTICLE_\nAugust von Meyszner\n_START_PARAGRAPH_\nAugust Edler von Meyszner (3. elokuuta 1886, Graz - 24. tammikuuta 1947, Belgrad) oli it\xc3\xa4valtalaissyntyinen SS- ja poliisiupseeri (SS-Gruppenf\xc3\xbchrer ja vuodesta 1942 my\xc3\xb6s Generalleutnant der Polizei) toisen maailmansodan aikana._NEWLINE_Meyszner ylennettiin 1941 kenraalimajuriksi. Tuolloin h\xc3\xa4nen oli j\xc3\xa4rjestyspoliisin p\xc3\xa4\xc3\xa4llikk\xc3\xb6n\xc3\xa4 saksalaisten valtaamassa Norjassa ja h\xc3\xa4nest\xc3\xa4 tuli 1942 korkein SS- ja poliisijohtaja Serbiassa. H\xc3\xa4n ty\xc3\xb6skenteli my\xc3\xb6s Kolmannen valtakunnan taloustoimiston palveluksessa Serbiassa. H\xc3\xa4nen arvellaan olleen vastuussa noin 15\xc2\xa0000 juutalaisen naisen ja lapsen murhista alueella. T\xc3\xa4t\xc3\xa4 tarkoitusta varten natsien Valtakunnan turvallisuusvirasto (Reichsicherheitshauptamt eli RSHA) toimitti kaasuauton juutalaisten murhaamiseen Semlinin keskitysleiriin Belgradin l\xc3\xa4helle. Sodan j\xc3\xa4lkeen Meyszner joutui liittoutuneiden sotavangiksi. H\xc3\xa4net tuomittiin kuolemaan sotarikoksista vuonna 1946 ja hirtettiin Belgradissa 24. tammikuuta 1947.'